επειδη φ[αηνα δαματριου αντιγονικα φι]λαγαθος [υπαρ]χουσα και ευσεβης ανεστραπται τε καλως εν ολω τω βιω κ[αι] ευσεβως προς παντας μεν τους θεους μαλιστα δε προς τε ταν δαματρα και ταν κοραν και τας ιερειας τας δαματρος φανεραν τε πεποιηκε ταν ιδιαν μεγαλοψυχιαν και εκτενειαν εις το θειον ιεριτευχε γαρ τα δαματρι μεγαλοπρεπως ουδενα λογον δαπανας ποιουμενα ουτε εις αυταν ταν θεον ουτε εις τας καθηκουσας αντ ενιαυτου τα θεω λειτουργιας ουτε εις τας ιερειας παρεσχηται δε και ταις αει αντιτυγχανο[υ]σαις ιερειαις ευχρηστον αυσαυταν και τον ιδιον βιον απροφασιστον υπηρετουσα προς πασαν λειτουργιαν και δαπαναν ταν ανηκουσαν εις τε ταν θεον και τας ιερειας ου μονον δε εν τουτοις ευεργετικως ανεστραπται αλλα και μετα το ιεριτευσαι ου διαλελοιπε ευεργετουσα δειπνοις τε μεγαλομερεσι και ταις αλλαις ευεργεσιαις τε και δαπαναις ταις εις ταν θεον γινομεναις και εις τας ιερειας εισενηνεκται δε και αλλαν μειζω φιλανθρωπιαν αιωνιον εις τε ταν θεον και τας ιερειας τας γαρ αντ ενιαυτου γινομενας δαπανας υπ αυτας εντεταλται επιτελειν αντ αυσαυτας εαν τι ανθρωπινον παθη τας εγγονους αυτας θεοδωραν τε ταν θυγατερα και φαηναν δαμασιλα ταν τας θυγατρο[ς] θυγατερα οπως α εκτενεια αυτας εις τε ταν θεον και τας ιερειας αιωνιου μνειας τυγχανουσα διατελει ου μονον δ[ε] εν τοις προγεγραμμενοις ευεργετημασιν ανεστραπται φιλοδοξως αλλα επι μειζον αυξεσθαι θελουσα ταν τε θεον και ταν συνοδον ταν ιερειαν ανακεικε δραχμας εκατον εικοσι εις τε ταν του μεγαρου επισκειαν και εις αλλαν χρειαν αν αν δοξη ταις ιερειαις α ανατεθεισα υπ αυτας δωρεα ευχρηστος ειναι οπως ουν και α συνοδος φαινηται ταν ιερειαν τας δαματρος ευχαριστος ουσα και μναμονευουσα των εις αυταν αναστρεφομενων καλως και ενδοξως εδοξε τω κοινω ταν ιερειαν επαινεσαι φαηναν δαματριου αντιγονικαν επι τε τα καλοκαγαθια και ευεργεσια τα εσχηκε εις τε ταν θεον και τας ιερειας καλειν τε αυταν επι τα γερα δια παντος εν ταις γινομεναις αντ ενιαυτου θυσιαις τε και σιταρχιαις ανακαλουσας τας αει αντιτυγχανουσας ιερειας τε και σιταρχους το κοινον ταν ιερειαν τας δαματρος επι τα γερα καλει φαηναν δαματριου ταν αυταν ευεργετιν διδοσθαι δε αυτα δια βιου γερα τα ειθισμενα αναγραψαι τε το ψαφισμα τουτο εισταλαν λιθιναν και αναθειναι εις το κοραγιον καθως εδοξε τοις αρχουσι και συνεδροις τοις εν τω τριτω και εκατοστω ετ[ει] ει δε τις μη καλεση επι τα γερα ει μη δωσει τα προγεγραμμενα γερα υποδικος εστω και ενδεικτος ποτι δραχμας εκατον αυτα τε και τοις εγγονοις αυτας.
Arkadia — Mantinea — 46-43 BC
 46-43 BC